BSC-LT/ACAData huggingface dataset:
[ca] Aquest treball mostra les opinions del professorat d'educació física sobre la imatge social d'una escola multicultural quant a conflictivitat, a partir dels seus cinc anys d'experiència laboral en escoles amb més del 50% d'alumnat d'origen estranger. El professorat identifica també quines són les principals situacions conflictives que tenen lloc en les seves sessions i justifica els motius que les originen. Les tècniques per obtenir els resultats han estat l'entrevista semiestructurada i l'observació participant. Per analitzar les dades s'han analitzat els continguts. Després de categoritzar els diferents conflictes identificats a l'aula, el discurs del professorat desmitifica la tradicional imatge conflictiva que s'associa a l'escola multicultural, de la mateixa manera que culpa les característiques de l'entorn social i els problemes socioeconòmics de les famílies com els principals causants d'aquests, més enllà del factor cultural de l'alumnat.

[en] This paper examines the opinions of physical education teachers regarding the social image of a multicultural school in terms of level of conflict. The teachers, who have more than five years of experience in primary schools with over 50% of foreign students, identify the conflicts that occur in the classroom and justify the main causes for them. The results were obtained using semi-structured interviews and non-participant observation, as well as data content analysis. After categorizing the different conflicts identified in the classroom, the teachers' discourse demystifies the traditional image of a conflictive, multicultural school, and blames the characteristics of the social environment and the socioeconomic problems of families as the main cause for these conflicts rather than the cultural factors pertaining to the students themselves.
[ca] El treball és un projecte audiovisual que pretén ensenyar de manera didàctica i fàcil com funciona el pensament de l'ésser humà i com influeixen en les decisions que prenem. De la mà de quatre experts en neurociència i coaching entendrem com funciona el cervell i la relació que té amb les emocions, apart de descobrir les eines que ens ajudaran a gestionar-les.

[en] The work is an audiovisual project that aims to teach in an easy and educational way how human thinking works and influences the decisions we make. Along with four neuroscience and coaching experts, we will understand how the human brain functions and it relationships with emotions, as well as discovering tools that help manage these emotions.
[ca] Tot i que les dones representen la meitat de la població mundial, continuen patint discriminacions que obstaculitzen la consecució de la igualtat de gènere. Aquestes discriminacions, especialment a l'àmbit familiar com als règims matrimonials, reforcen la posició de superioritat dels homes. Pràctiques com el repudi o la poligàmia estan prohibides a França i Espanya. Ara bé, en supòsits de drets internacional privat, el jutjat francès o espanyol es pot veure obligat a aplicar la llei estrangera d'aquests països. En aquestes situacions cal evitar donar efectes a aquestes pràctiques discriminatòries. Això es pot aconseguir a través de l"excepció d"ordre públic que permet excloure l"aplicació de la llei estrangera quan aquesta contrària als valors fonamentals de l"ordenament jurídic. En aquest treball de recerca, es fa una anàlisi detallada del contingut i els principis que conformen l'ordre públic a Espanya i França. S'examina com s'ha aplicat aquesta excepció a la pràctica utilitzant la jurisprudència i doctrina francesa com a espanyola, comparant-les i analitzant-les. Aquest treball ens ha permès arribar a una conclusió essencial: Espanya sembla més inclinada a protegir les dones mitjançant l'excepció d'ordre públic utilitzant el seu efecte ple com a efecte atenuat per garantir la igualtat de gènere, mentre que França sembla més reservada per utilitzar aquesta excepció com una veritable arma per combatre les desigualtats de sexe.

[en] Despite the fact that women represent half of the world's population, they continue to suffer from discrimination that hinders the achievement of gender equality. These discriminations, especially in the family sphere such as in matrimonial regimes, reinforce the position of superiority of men. Practices such as repudiation or polygamy are prohibited in France and Spain. However, in cases of private international law, the French or Spanish court may be forced to apply the foreign law of these countries. In these situations, it must be avoided to give effects to these discriminatory practices. This can be achieved through the exception of public order that allows excluding the application of foreign law when it is contrary to the fundamental values of the legal system. In this research work, a detailed analysis of the content and principles that make up the public order in Spain and France is carried out. It examines how this exception has been applied in practice using French and Spanish jurisprudence and doctrine, comparing and analyzing them. This work has allowed us to reach an essential conclusion: Spain seems more inclined to protect women through the exception of public order using its full effect as its attenuated effect to guarantee gender equality, while France seems more reserved to use this exception as a true weapon to combat sex inequalities.
[ca] La recerca i la selecció d'indicadors de sostenibilitat es considera fonamental per mesurar el bon viure (BV) de les comunitats. Aquest treball proposa avaluar, en una primera aproximació, la sostenibilitat a les parròquies de la província de Santa Elena (Equador), mitjançant alguns dels indicadors considerats al Pla Nacional per al Bon Viure (2013-2017), per tal d'analitzar els abasts i les limitacions de la seva operativitat en aplicar-los a l'escala parroquial. Per fer-ho, es va construir un índex de sostenibilitat que integra vint-i-vuit indicadors. Els índexs més favorables es registren en aquelles parròquies amb importants àrees urbanes, mentre que les més crítiques són essencialment rurals. Molts dels indicadors demostren una baixa compatibilitat amb la realitat concreta i s'hi observen limitacions, com ara les referides a l'etnicitat de la població. S'espera obrir noves portes a la recerca i a l'ajust d'indicadors de sostenibilitat i BV a l'escala local.

[en] The search and selection of indicators of sustainability is fundamental for measuring the "buen vivir" or good life (GL) of communities. In a first approach, the study evaluates the sustainability of parishes in the province of Santa Elena, Ecuador, using some indicators of the Plan Nacional para el Buen Vivir (2013-2017) in order to analyze the reach and limitations of their operability when applied at parish scale. A sustainability index comprising 28 indicators was obtained. The most beneficial indexes were found in parishes with highly urbanized areas, whereas the most critical ones were essentially rural. Many of the indicators showed a very weak correlation with the actual reality, while some limitations were observed, such as in the case of the population's ethnicity. These findings are expected to open new doors for the research and adjustment of indicators of sustainability and GL at the local scale.
[ca] Aquest treball explica el comportament sintàctic de les seqüències verbals de dos verbs (Vl+V2) -i en particular les seqüències haver + participi, va + infinitiu, i verbs modals epistèmics + infinitiu- del català com a resultat de les característiques sintàctiques i morfològiques de V 1. Aquestes característiques són les de tenir les especificacions següents dels trets dels afixos: [+sintàctic-morfològic]. D'aquesta manera es prediu el seu comportament si seguim la teoria de la incorporació de Baker (1988) i les modificacions que en fa Roberts (1991) amb la seva proposta de l'excorporació. Els trets esmentats tenen com a conseqüència que els dos elements verbals sempre siguin adjacents en catala juntament amb l'assumpció que els V1 de la seqüència seleccionen els V2 i que aquesta selecció implica subcategorització morfològica. Aquest tipus de subcategorització té com a conseqüència la creació d'un slot a l'estructura que demana la substitució en el curs de la derivació. Tres prediccions cabdals es deriven de la consideració de V1 com a afix: (a) que l'element V2 no pugui moure's un cop s'ha incorporat a menys que no hi hagi un element XO que el pugui substituir (un altre V); (b) que l'element seleccionador tampoc no pugui moure's (pel Stray Affix Principle ), i (c) que la incorporació és obligatòria.

[en] This papers explains the syntactic behaviour of the verbal sequences of two verbs (Vl+V2) -and specifically the sequences haver + participle, va + infinitive, and modal epistemic verbs + infinitive- in Catalan as the result of the syntactic and morphological characteristics of V 1. These characteristics are given by the following specifications of affixal features: [+ syntacticl - morphological]. With these we predict the behaviour attested if we follow Baker (1988)'s theory of incorporation with the modifications in Roberts (1991) and his excorporation proposal. The consequence of the given specifications for the features is that the two verbal elements in the sequences are always adjacent in Catalan as long as we assume that V1 selects V2 and that this selection implies morphological subcategorization. The result of this type of subcategorization is the creation of a slot in the structure which requires substitution in the course of the derivation. Three crucial predictions follow from considering V1 an affix: (a) that V2 cannot move once it has incorporated unless there is another fi which may replace it (another V); (b) that the selecting element cannot move either (by the Stray Affin Principle ), and (c) that incorporation is compulsory.
[ca] El Port d'Informació Científica és un centre de Computació Grid de referència que dona suport a comunitats científiques, com el LHC (CERN). Al PIC, trobem una gran varietat de tecnologies que proporcionen serveis al centre. Des de l'arquitectura i elements de la xarxa, fins a recursos informàtics de computació, sistemes d'emmagatzematge a disc i cinta magnètica, bases de dades (ORACLE/PostgreSQL). El projecte consisteix en el disseny i implementació d'una base de dades col·lectora de tota la informació rellevant dels diferents sistemes del centre, i un portal web on mostrar tots els valors i gràfiques, tot basat en programari lliure.

[en] The Port d'Informació Científica is a reference Computing Grid center that supports scienti c communities, such as the LHC (CERN). A wide variety of technologies that provide services to the center. From architecture and network elements, to computing resources, disk and tape storage systems, databases (Oracle / PostgreSQL). The project involves the design and implementation of a database collecting all the relevant information of di erent systems from the center and a website to show all values and graphs, all based on free software.
[ca] L'evident ruta de cocaïna existent entre la Unió Europea (UE) com a regió consumidora i Amèrica Llatina i el Carib (ALC) com a regió productora ha provocat una expansió del mercat de drogues, donant lloc a nivells rècord de disponibilitat: el 2020, es va produir a la UE la quantitat més gran de cocaïna mai confiscada -214, 6 tones-, i unes vendes d'uns 10.500 milions d'euros (OEDT, 2022). De la mateixa manera que la cooperació entre les dues regions esdevé essencial per afrontar el tràfic de cocaïna, també sorgeixen un conjunt de reptes de tal cooperació que dificulten l'obtenció de resultats positius. Prenent els reptes com a punt de partida, aquest treball gira entorn dos conceptes clau: "governança de la seguretat" i "nexe seguretat-desenvolupament", que són inclosos regularment en els discursos i pràctiques de la UE; per això, en aquest treball s'analitza la presència i la rellevància d'aquests dos conceptes en les estratègies de la UE i programes de cooperació UE-ALC per fer front al trànsit de la cocaïna. Per aconseguir-ho, s'analitzen set documents oficials de les dues regions (estratègies, plans d'acció i programes de cooperació) mitjançant uns indicadors creats de cada concepte clau, per poder contestar a la pregunta: la implementació dels dos conceptes clau per part de la UE a les seves polítiques de cooperació amb ALC contra el combat al trànsit de cocaïna, ha millorat la capacitat d'afrontar els reptes biregionals identificats de tal cooperació?

[en] The evident cocaine route between the European Union (EU) as a consuming region and Latin America and the Caribbean (LAC) as a producing region has led to an expansion of the drug market, resulting in record levels of availability: in 2020, the EU accounted for the largest amount of cocaine ever seized, 214.6 tonnes, and sales of 10.5 million euros (OEDT, 2022). Although it is true that cooperation between the both regions becomes essential to tackle cocaine trafficking, a set of challenges of such cooperation also arise, hindering the achievement of positive results. By taking the challenges as the starting point, this work revolves around two key concepts: "security governance" and "security-development nexus", which are regularly included in EU discourses and practices; Therefore, this paper analyses the presence and relevance of these two concepts in EU strategies and EU-LAC cooperation programmes in order to tackle cocaine trafficking. To achieve this, seven official documents from both regions (strategies, action plans and cooperation programmes) are analysed by indicators created for each key concept, in order to answer the question: Has the EU's implementation of the two key concepts in its cooperation policies with LAC against cocaine trafficking improved the ability to address the identified bi-regional challenges of such cooperation?
[ca] Aquesta recerca de caràcter empíric neix amb l'objectiu d'analitzar i reflexionar sobre la rellevància d'establir la participació de les famílies a l'escola com a element identitari de centre, el qual pugui afavorir el procés d'ensenyament-aprenentatge de tot l'alumnat. Així doncs, el model de les Comunitats d'Aprenentatge esdevé l'objecte d'estudi d'aquesta investigació, el qual es mostra com un referent de bones pràctiques, ja que defensa la necessitat d'incloure activament a tota la comunitat educativa per tal d'aconseguir l'èxit educatiu dels infants, superar les desigualtats socials i establir bons vincles família-escola (Departament d'Educació, 2019). Concretament, l'Escola Vila Parietes (Parets del Vallès) i l'Escola Els Quatre Vents (Canovelles) són les Comunitats d'Aprenentatge que han participat en l'estudi de cas d'aquesta recerca. D'aquesta manera, les entrevistes a les directores, el qüestionari destinat al claustre i les observacions dels Grups Interactius m'han permès concloure que la participació de les famílies a les escoles hauria de ser un element cabdal en la vida de qualsevol centre educatiu. Ara bé, per tal que aquesta mesura funcioni de manera eficaç, serà essencial conèixer el context i les necessitats de les famílies que conformen el nostre centre i tenir-les en compte a l'hora de plantejar dinàmiques; oferir diversitat d'espais i moments de participació; establir vincles de proximitat i confiança amb les famílies; entre d'altres.

[en] This empirical research aims to analyse and reflect on the importance of establishing family participation in the school as an identifying element of the centre, which can favour the teaching-learning process of all students. Thus, the Learning Communities model becomes the object of study of this investigation, which is presented as an inspiration of good practices, as it defends the need to actively include the entire educational community in order to achieve the educational success of children, overcome social inequalities, and establish good family-school relationships (Departament d'Educació, 2019). Specifically, Vila Parietes School (Parets del Vallès) and Els Quatre Vents School (Canovelles) are the Learning Communities that have participated in the case study of this research. In this way, interviews with the principals, the questionnaire addressed to the teaching staff, and the observations of the Interactive Groups have allowed me to conclude that family participation in schools should be a key element in the life of any educational centre. However, for this measure to work effectively, it will be essential to understand the context and needs of the families that set up our centre and take them into account when planning activities; offer a variety of spaces and moments for participation; establish bonds of proximity and confidence with the families; etc.
[ca] La traducció del gènere documental ha rebut molt poca atenció en els estudis centrats en la traducció audiovisual, així que l'objectiu d'aquest treball és presentar algunes de les dificultats que poden aparèixer l'hora de subtitular aquest gènere, però també presentar solucions a les dificultats més freqüents. Aquest treball consistirà en la subtitulació d'un documental i de tres curtmetratges documentals de temàtica esportiva de l'anglès al català a partir d'encàrrecs reals per al BCN Sports Film Festival 2020 durant la realització de les pràctiques del màster a Encanal-Charada SCP. Així, en aquest treball es comentaran els problemes de subtitulació amb els quals és habitual trobar-se quan se subtitulen documentals d'esports, però, a part de problemes més específics de la traducció de documentals, també s'esmentaran problemes generals de subtitulació. Així, no només es parlarà de les possibles limitacions d'espai i de temps que pot haver-hi en qualsevol subtitulació sinó també de reptes més estilístics i més lingüístics, entre altres reptes com ara l'ús del signe d'exclamació i els noms propis. Finalment, cal dir que per realitzar la subtitulació dels quatre productes audiovisuals s'ha utilitzat el programa de subtitulació Subtitle Workshop.

[en] The translation of the documentary genre has received very little attention in studies focused on audiovisual translation, so the aim of this project is to present some of the difficulties that may appear when subtitling this genre, but also to present solutions to the more frequent difficulties. This project will consist of the subtitling of a documentary and three documentary short films about sports from English to Catalan based on real assignments for the BCN Sports Film Festival 2020 during the Master's internship at Encanal-Charada SCP. Thus, the subtitling problems that are commonly found when subtitling sports documentaries will be discussed in this project, but, apart from specific problems of documentary translation, general subtitling problems will also be mentioned. In this way, not only will the possible space and time limitations that may exist in any subtitling be discussed, but also more stylistic and more linguistic issues, among other issues such as the use of the exclamation mark and proper names. Finally, it must be said that the Subtitle Workshop subtitling program has been used to subtitle the four audiovisual products.
[ca] L'article descriu la realitat dels estudis de postgrau en el context bolivià, específicament se centra en els màsters en Educació que s'imparteixen a la ciutat de Santa Cruz (Bolívia). Els canvis estructurals de l'educació superior boliviana exigeixen que la formació sigui analitzada des de dos punts de vista: el sociocognitiu i l'estructural. A partir del fonament que permeten establir les teories estructuralistes de Lent, Cabrera, Tinto, Pascarella i Terenzini, entre d'altres, es presenta un postulat centrat en l'anàlisi sobre les trajectòries universitàries, els itineraris de la formació postgradual, les teories sobre la transició i les expectatives dels alumnes. El mètode utilitzat en la recerca és de caràcter quantitatiu i serveix per definir les característiques de l'instrument de recol·lecció de dades i el procediment per aplicar-les. Els resultats permeten visualitzar elements clau com ara la procedència acadèmica, l'elecció d'estudis, el projecte professional i el compliment d'objectius que permeten estructurar processos de trajectòries universitàries.

[en] This article describes the reality of master's programs in education in Santa Cruz, Bolivia. Current changes in Bolivian higher education are analyzed from a socio-cognitive and structural approach. Based on the works of Lent, Cabrera, Tinto Pascarella and Terenzini, university trajectories, postgraduate educational itineraries, and transition and expectancy theories are analyzed. A quantitative method was used to define the features of the data collection instrument and process. The results reveal that academic background, choice of degree and the achievement of objectives are key in structuring postgraduate trajectory processes.
[ca] L'actual crisi econòmica ha deixat un conjunt de conseqüències tant socials com econòmiques que no han deixat a ningú indiferent, incloses les marques. Per fer front a la davallada del consum, aquestes s'han vist obligades a desenvolupar noves estratègies comunicatives que passen per adaptar el seu discurs a aquesta nova realitat. A través d'aquest projecte es fa un repàs per tots els anuncis audiovisuals realitzats des de l'inici de la crisi per observar quins impactes socials tenen més rellevància i quins aspectes es tracten en les diferents campanyes.

[en] Currently economic crisis has left a set of social and economic consequences that have not left anyone indifferent, including the brands. To face the consumption decline, they have been forced to develop new communication strategies to adapt their speech to this new reality. This project will do a review through all the advertisings made since the beginning of the crisis to see which social impacts have more relevance on them and see what issues have been addressed in the different campaigns.
[ca] Haver viscut una experiència traumàtica afavoreix la persistència de la por associada a un estímul aversiu, una por condicionada que es pot alleujar en ratolins amb una sola dosi de 7,8-dihidroxiflavona, un derivat flavonoide que potencia nous aprenentatges emocionals. Així ho demostra un treball publicat a American Journal of Psychiatry realitzat per investigadors de la Universitat d'Emory (Estats Units) i de la UAB, que consideren que el fàrmac podria ser eficaç per tractar trastorns d'estrès post traumàtic, de pànic i fòbies en persones.

[en] Living a traumatic experience favours the persistence of fear associated with an aversive stimulus, known as fear conditioning and which, in mice, can be eased with a single dosis of 7,8-Dihydroxyflavone, a type of flavonoid which boosts the ability to acquire new emotional habits. These findings were published in the American Journal of Psychiatry in a study carried out by researchers at Emory University, USA, and UAB, who consider that the drug could be used in the effective treatment of post- traumatic stress, panic and phobia disorders in persons.